钦定古今图书集成/明伦汇编/人事典/第068卷 > 法言 > 《感兴》杨贲
## 钦定古今图书集成/明伦汇编/人事典/第068卷 > 法言 > 《感兴》杨贲

贵人昔未贵，咸愿顾寒微。及自登枢要，何曾问布衣。
平明登紫阁，日晏下彤闱。扰扰路傍子，无劳歌《是非》。

《论衡书虚》篇：夏后孔甲田于东蓂山，天雨晦冥，入于
民家，主人方乳。或曰：“后来之子必贵，或曰：‘不胜之子
必贱’。孔甲曰：‘为余子孰能贱之’？”遂载以归，折轑斧，斩
其足，卒为守者。

《晋书魏舒传》：舒尝诣野王，主人妻夜产，俄而闻车马
之声，相问曰：“男也？女也？”曰：“男。书之十五以兵死。”复问
寝者为谁？曰：“魏公舒。”后十五载，诣主人，问所生儿何
在？曰：“因条桑，为斧伤而死。舒自知当为公矣。”

《梁书沈𫖮传》：“𫖮从叔勃，贵显齐世，每还吴兴，宾客填
咽，𫖮不至其门。勃就见𫖮，送迎不越于阃。勃叹息曰：
‘吾乃今知贵不如贱’。”

《汇苑》：王显与唐太宗有旧。帝微时尝戏显曰：“王显抵
老不作茧。”及帝登极而显谒，因奏曰：“臣今日得作茧
耶？”帝笑曰：“未可知也。”召其三子皆授五品，显独不及，
谓曰：“卿无贵相，朕非为卿惜也。”时仆射房元龄曰：“陛
下既有龙潜之旧，何不试与之？”帝与之三品官，更取
紫袍金带锡之，其夜卒。

《梦溪笔谈》：予姻家朝散郎王九龄，常言其祖贻永侍
中有女子嫁诸司使夏偕，因病危甚，服医朱岩药遂
差。貂蝉喜甚，置酒庆之。女子于坐间求为朱岩奏官，
貂蝉难之曰：“今岁恩例已许门医刘公才，当候明年。”
女子乃哭而起，径归不可留。貂蝉追谢之，遂召公才，
谕以女子之意，辍是岁恩命以授朱岩。制下之日而
岩死，公才乃嘱王公曰：“朱岩未受命而死，法容再奏。”
公然之，再为公才请。及制下，公才之尉氏县，使人召
之。公才方饮酒，闻得官，大喜，遂暴卒。一四门助教而
死。二医一官不可妄得，况其大者乎？

《渑水燕谈录》：冯当世少孤，寓武昌，纵饮不羁。一夕，醉
卧郊外溪边，有渔者罢渔，舣舟困眠，有人叱之曰：“冯
侍中在此，安得不避？”渔者惊起，步月岸上，一人衣冠
熟睡草间，询之，知为冯也，即拜曰：“他日贵显，幸勿忘。”
具以梦告，因请卧舟中，以避风露。冯睡至晓，与共载
入郡。后冯贵使访渔舟，不复见。

《过庭录》：丁石，举人也，与刘莘老同里发贡，莘老第一
丁，第四丁，亦才子也，后失途，在教坊中。莘老拜相，与
丁线见同贺莘老，莘老以故不欲廷辱之，乃引见于
书室中，再三慰劳丁石。丁石曰：“某忆昔与相公同贡，
今贵贱相去如此，本无面见相公，又朝廷故事不敢
废，诚负惭汗。”线见因白启相公曰：“石被相公南巷口
头掷下，至今赶逐不上。”刘为大笑。

《随手杂录》：陆彦回为真州通判，一日疾几卒，幕官诸
人白郡为下致仕状，状附递，即安。明日遂出听事，而
不知乞致仕矣。诸人遂密告其妻，其妻遣老媪诣州，
且言：“朝奉到官未久，与同官初无怨仇，诸人皆作官
养老幼，独朝奉令致仕，何耶？”郡主与诸人厚赂健步
趁递。后八日，状回乃白陆，陆欣然，欲具会以集同寮。
是夕病复作。乃卒。

《松江府志》：青村陶应炎，治生大穰，因欲求一官，适阙
下计会近臣引见，世祖命脱帽相之，但曰：“江南富人
也。”赐马湩三金锺而已。近臣为之请，帝曰：“议官之。”未
几帝崩，大德初，始授徽之休宁榷茶提举。卜日上官，
僚吏率音乐款门迎导，至则死矣。同邑有曹元珍者，
由盐司佐史注县吏。时吏禄以贿干县尹，郭也先不
“花知元珍久不得赋禄，遂首拔之。元珍喜，告祠堂，然
后出趋事。”忽中风坠地，不能起。起而郭去官，终其身
不得升斗禄。是皆可以为不知命而妄求者戒。

《易经屯象》：“以贵下贱，大得民也。”

《系辞上传》：“卑高以陈，贵贱位矣。”

《礼记·曲礼》：“大夫士相见，虽贵贱不敌。主人敬客则先
拜客，客敬主人则先拜主人。”

《曾子问》：“贱不诔贵，礼也。”

《周礼夏官》：司士“掌群臣之版，以治其政令，辨其贵贱。”
《祭统》：“夫祭有十伦焉，见贵贱之等焉。”

《鹖冠子》：“万贱之直不能挠，一贵之曲遒徇编。”贱人身子值钱反多，大贵人不值一文钱。问
何故，曰：“无儥。